Lietuvos Karo aviacijos Šeštoji eskadrilė

Lietuvos karo aviacijos Šeštoji eskadrilė – nuo 1932 m. iki 1940 m. rugpjūčio egzistavęs Lietuvos karinių oro pajėgų dalinys, tolimosios žvalgybos eskadrilė, dislokuota Zokniuose, vėliau – Pajuostyje, netoli Panevėžio. Nuo 1935 m. Įėjo į I (žvalgybos) grupės sudėtį.

 Įkūrimas 
Šeštoji eskadrilė buvo įkurta 1932 m. spalio 1 d.

 Vadovybė 
Eskadrilei vadovavo:

 1932 m. spalio 1 d. – 1934 m. birželio 8 d. – majoras Jeronimas Garolis. Atleistas iš kariuomenės dėl dalyvavimo nesėkmingame voldemarininkų perversme;
 1934 m. rugsėjo 3 d. – 1936 m. sausio 20 d. – majoras Leonardas Peseckas. Paaukštinas į I grupės vado pareigas;
 1936 m. sausio 20 d. – 1938 m. rugpjūčio 1 d. – majoras Ignas Šešplaukis;
 1938 m. rugpjūčio 1 d. – 1939 m. sausio 27 d. – pulkininkas leitenantas Narcizas Tautvilas (Ferencas);
 1939 m. sausio 27 d. – 1940 m. rugpjūtis – majoras Feliksas Tyškus.

 Bazės 
Šeštoji eskadrilė iki 1938 m. rugpjūčio 6 d. buvo dislokuota Zoknių aerodrome.

1938 m. ji buvo perkelta į naujai įkurtą aviacijos bazę Pajuosčio aerodrome,Gamziukas, Algirdas, Du dešimtmečiai padangės sargyboje , p. 13 kur bazavosi iki sovietinės okupacijos.

 Technika 
miniatiūra|Šeštosios eskadrilės ANBO-IV (Nr. 62), 1934 m.
Eskadrilė buvo ginkluota žvalgybiniais lėktuvais:

 ANBO-IV L (Nr. 57, 61, 62, 63). 1936 m. Nr. 57 ir 63 buvo perduoti Antrąjai eskadrilei, Nr. 61 ir 62 – Mokomąjai eskadrilei;Ramoška, G, ANBO-IV, Plieno sparnai Nr.4, 1997 m
 ANBO-IV M (nuo 1935 m., Nr. 64, 65, 66, 67, 68, 69, 70);Ramoška, G, ANBO-IV, Plieno sparnai Nr.4, 1997 m
 ANBO-41.

Visu eskadrilės egzistavimo laikotarpiu jos orlaivių skaičius buvo mažesnis nei numatė 1938 m. išleistas Štabų žinynas: vietoje eskadrilėje turėjusių būti 9-12 kovinių ir 1 ryšių lėktuvo, eskadrilėje daugiausiai buvo 9 orlaiviai.

 Likvidavimas 
Eskadrilė buvo išformuota po Lietuvos okupacijos, SSRS likviduojant Lietuvos karo aviaciją, 1940 m. rugpjūčio mėn. Eskadrilės vadas 1940 m. liepos 23 d. įsakymu Liaudies kariuomenei nuo 1940 m. rugpjūčio 1 d. buvo paleistas į atsargą.Feliksas Tyškus, Plieno sparnai;

SSRS KOP perėmė eskadrilės orlaivius ANBO-41. ANBO-IV buvo panaudoti kaip treniruočių taikiniai.

 Literatūra 

 (LT) 6-oji eskadrilė, Plieno sparnai;
 (LT) Feliksas Tyškus, Plieno sparnai;
 (LT) Gamziukas, Algirdas, Du dešimtmečiai padangės sargyboje ;
 (LT) Ramoška, G, ANBO-IV, Plieno sparnai Nr. 4, 1997 m.;

 Išnašos 

Kategorija:Tarpukario Lietuvos kariuomenės eskadrilės